b'\n_START_ARTICLE_\nFincen\xc3\xba\n_START_PARAGRAPH_\nFincen\xc3\xba, jedna od tri skupine Cen\xc3\xba Indijanaca, ostale dvije su Pancen\xc3\xba i Cen\xc3\xbafana, koji su \xc5\xbeivjeli u bazenu rijeke Sin\xc3\xba u Kolumbiji. Poput ostalih Cen\xc3\xba plemena poznati su po obradi zlata, a \xc5\xbeivjeli su od lova, ribolova, sakupljanja i uzgoja tipi\xc4\x8dnih indijanskih kultura, kukuruz, grah, slatka manioka i slatiki krumpir, kao i pamuk (zbog vlakana). Njihova naselja ogra\xc4\x91ena palisadama sastojala su se od dobro gra\xc4\x91enih ku\xc4\x87a sa ulicama i plazama. Poznati su iz vremena \xc5\xa1panjolskog osvajanja._NEWLINE_Gradili su i kanue izdubljene u deblima i pleli mre\xc5\xbee za spavanje (hamak). Cen\xc3\xba su prakticirali kanibalizam, ali je zabilje\xc5\xbeen tek kod skupine Cen\xc3\xbafana. Jezik koji su govorili pripada karipskoj porodici.'